**SU PROJEKTO ĮGYVENDINIMO PLANU TEIKIAMŲ DOKUMENTŲ SĄRAŠAS**

1. **Įgaliojimas** teikti paraišką (jei teikiama ne pareiškėjo vadovo).
2. **Sprendimas,** patvirtintas juridinio asmens atitinkamo valdymo organo ar asmens (asmenų grupės)**,** turinčio (turinčios) teisę priimti tokius sprendimus, kuriuo nutarta projekto įgyvendinimui **skirti projekto įgyvendinimui būtiną sumą** irinformacija **apie lėšų šaltinį** (pareiškėjo banko sąskaitos išrašas apie turimas pareiškėjo lėšas (viso projekto vertė be PVM), kredito įstaigos pažyma, preliminarus sprendimas ar sutartis apie suteikiamą paskolą.
3. **Projekto biudžetą pagrindžiantys dokumentai:** :
	1. *kai pirkimas*[[1]](#footnote-1) *baigtas*, pateikiama:
* pirkimo ir pardavimo sutartis bei jos priedai (jei sutartis pilna apimtimi skelbiama viešai pateikiama nuoroda);
	1. *kai pirkimas nepradėtas ar neužbaigtas, projekto įgyvendinimo grafike (9 punktas)* nurodomi planuojami pirkimo įvykdymo terminai bei pateikiama:
* kiti pirkimo vertę pagrindžiantys dokumentai (Pvz. **Sistela sąmata**; **analizė** pasinaudojant viešai tiekėjų pateikta informacija (internete, reklaminėje medžiagoje ir pan.); **komerciniai pasiūlymai** (rekomenduojama apklausti ne mažiau 3 potencialius tiekėjus, pirkimo vertę pasirenkant pagal mažiausios kainos kriterijų. Pasirinkus ne mažiausios kainos kriterijų, pateikti tokio pasirinkimo racionalumo pagrindimą).
1. **Titulinis lapas ir nuoroda į Taršos integruotos prevencijos ir kontrolės leidimą** arba **Taršos leidimą** (jeigu privalomi pagal leidimų išdavimo tvarką reglamentuojančius teisės aktus). Jeigu leidimas neprivalomas, pridedama Aplinkos apsaugos agentūrai pateiktą **inventorizacijos ataskaita**.
2. **Titulinis lapas ir nuoroda į Poveikio aplinkai vertinimo ataskaitą** arba **atranką** ir **atsakingos institucijos sprendimą/išvadą** (jeigu privalomi pagal leidimų išdavimo tvarką reglamentuojančius teisės aktus).
3. **Taršos emisijų skaičiavimas iki ir po Projekto.** Pateikiama emisijų skaičiuoklė (pridedama).
4. **Statinio projektas** ar **įrangos diegimo projektas**. Jeigu nei vienas iš minimų dokumentų iki paraiškos pateikimo nėra parengtas ar nėra privalomas, pateikiama **Principinė technologinė schema,** išskiriant (pažymint) visus pagrindinius projektu diegiamos įrangos komponentus. Jeigu Statinio projektą privaloma rengti, tačiau paraiškos teikimo metu nėra parengtas*,* projekto įgyvendinimo plane nurodomas terminas per kurį bus parengta.
5. **Statybą leidžiančio dokumento titulinis lapas ir nuoroda** (jeigu privalomi pagal leidimų išdavimo tvarką reglamentuojančius teisės aktus). Jeigu leidimas privalomas, tačiau paraiškos teikimo metu nėra gautas*,* projekto įgyvendinimo plane (9 punktas) nurodomas planuojamas gavimo terminas.
6. **Preliminarus projekto įgyvendinimo grafikas**. Grafikas bus tikslinamas ir turės būti pateikiamas per 14 dienų nuo subsidijos teikimo sutarties įsigaliojimo.
7. **Sutarčių, ketinimo protokolų ar kitų dokumentų**, pagrindžiančių sutvarkyti atliekų (kurios susidaro dėl projekto įgyvendinimo metu diegiamos įrangos/įrengimų) kiekį, jei jų tvarkymo veiklą vykdys kitas juridinis asmuo, **kopijos**.

**Pastaba.** Jeigu prieduose pateikti ne originalūs dokumentai, o jų kopijos, jos turi būti teikiamos vadovaujantis Dokumentų rengimo taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-117 (Žin., 2011, Nr. 88-4229).

1. Perkančiosioms organizacijoms - LR viešųjų pirkimų įstatymas (VPĮ); Ūkio subjektų, kurie nėra perkančiosios organizacijos pagal VPĮ, pirkimų vykdymo tvarkos aprašas patvirtintas 2010 m. rugsėjo 14 d. LR aplinkos ministro įsakymu Nr. D1-762. [↑](#footnote-ref-1)